**Utalásos vagy Online fizetési lehetőség:**

Amennyiben banki átutalással vagy online (Menza rendszer) kíván fizetni, a [**http://gesz18.hu/index.php/etkezes/letoltes**](http://gesz18.hu/index.php/etkezes/letoltes)oldalon letölthetia szükséges nyilatkozatot, melyet a befizetés hónapját megelőző hónap 20. napjáig kell leadni, vagy elküldeni a GESZ részére (1181 Bp., Városház u. 16. vagy elektronikusan az [etkezeslemondas@gesz.bp18.hu](mailto:etkezeslemondas@gesz.bp18.hu) címre).

Online fizetés:

* Az aláírt nyilatkozat alapján Szolgáltató beállítja az Igénybe vevő által megadott e-mail címet, mely után Igénybe vevő részére lehetőség nyílik a bejelentkezésre a 18gesz.eny.hu oldalon. A megadott e-mail címen keresztül történik a kapcsolattartás, erre érkezik a belépéshez szükséges jelszó.
* Igénybe vevő első belépése előtt elfogadja a hatályos ÁSZF-t. Tovább lépésre csak ezt követően kerül sor. Az ÁSZF bármikor elérhető és megtekinthető.
* Amennyiben több étkezőnél is ugyanaz az e-mail cím van beállítva, úgy az összes hozzá rendelt étkező adata láthatóvá válik.
* Megrendelés/lemondás: A 18gesz.eny.hu-n az adott hónapra megrendelt, illetve az adott hónap első munkanapjától, a következő hónapra megrendelhető összes étkezési nap megjelenik. Egy napra egy adag étel megrendelése, vagy lemondása lehetséges.
* Minden változtatásnál feltétlenül szükséges a mentés. Amennyiben nem történik mentés, a változtatások elvesznek és visszaáll az eredeti állapot!
* A www.18gesz.eny.hu oldalra történő belépést követően a számlák menüpontra kattintva megjelenik a befizetendő számla. A mellette lévő ”Befizetés” ikonra kattintva a bankfizető felületére navigál a program.

Néhány fontos gyakorlati tudnivaló az ebédbefizetés átutalással történő teljesítéséhez:

* Az átutalásos befizetéssel kapcsolatos információkat tartalmazó értesítést automata rendszer küldi ki, kérjük, erre a címre ne írjanak!
* A **Közlemény rovatba** CSAK a 2x4 számjegyű **azonosító** kerüljön! (xxxx-xxxx)
* A pontatlanul kitöltött, vagy üresen hagyott Közleménnyel elküldött utalást a rendszer nem tudja azonosítani, az összeget visszautalják.
* Az **azonosító minden hónapban változik**, mindig az aktuális értesítőn szereplőt írják be!
* Utalásos számlánál **NEM SZABAD kerekíteni** az összeget!
* Az azonosítószám a Közlemény rovatban nem kerülhet két sorba!
* Két- vagy több gyermek befizetését már egy utalással is intézhetik, de fontos, hogy pontos összeget utaljanak, és a Közleményben mind a két gyermek azonosítója szerepeljen (xxxx-xxxx xxxx-xxxx)
* **Új nyilatkozatot leadni** minden hónap 20-ig lehetséges, amit a következő havi befizetésnél tudunk figyelembe venni (pl. Étkezési alkalom módosítása miatt)
* **Ha az utalásos számla összege mínusz előjeles** (vagyis a szülőnek visszajár a pénz lemondásból, vagy visszamenőleg érvényesített kedvezményből adódóan), a GESZ visszautalja a szülőnek és beállítják teljesítettnek a számlát – ebben az esetben írni kell egy levelet, amiben benne van az iskola neve, a gyermek neve, osztálya, lakcíme, és hogy milyen számlaszámra kéri visszautalni az összeget. Valamint jelezze, hogy igényli az ebédet a következő hónapra.
* **FIZETÉSI HATÁRIDŐ**: A számlán a fizetési határidő azt jelenti, hogy a fizetési határidő napján a számlán kell lennie az utalt összegnek. Ha valaki a fizetési határidő napján este utal, az már aznap biztosan nem kerül a számlára, attól függetlenül, hogy a bank az ő számlájáról leemelte a pénzt. A fizetési határidő lejárta után beérkező utalásokat minden esetben visszaküldik.

**A 100%-os kedvezményben részesülő gyermekek részére a következő havi étkezést, 2020. október hónaptól, minden hónap 24. napjáig, az etkezesrendeles@gesz.bp18.hu e-mail címre küldött levéllel kell megrendelni.** A levélben kérjük megadni a gyermek nevét, az iskolát, az osztályt és az étkezés típusát. (2020. október hónaptól nem szükséges a „nullás” számlák aláírása, a megrendelés nem igényel személyes megjelenést!)